
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Μάί'ου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1862 


ΑΠΟΦΑΣΕΙΣ 

Αριθ. 14430 _ 

Επανίδρυση Προγράμματος Μεταπτυχιακών 
Σπουδών του τμήματος Μηχανικών Η/Υ και Πλη¬ 
ροφορικής με νέο τίτλο «Μηχανική Δεδομένων 
και Υπολογιστικών Συστημάτων» της Πολυτεχνι¬ 
κής Σχολής του Πανεπιστημίου Ιωαννίνων και 
Έγκριση Κανονισμού Λειτουργίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(Συνεδρίαση 1046/5/26-4-2018, Θέμα 2ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία τμήματος και 
ίδρυση - συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 
5-6-2013, τ.Α’). 

3. Τις διατάξεις του ν. 4485/2017 (ΦΕΚ Α' 114), και ει¬ 
δικότερα τα άρθρα 30 έως και 37,45 και 85. 

4. Τις διατάξεις του ν. 4521/2018 (ΦΕΚ Α' 38) άρθρο 
19, παρ. 7. 

5. Την αριθ. 163204/21/29-9-2017 εγκύκλιο του Υπουρ¬ 
γείου Παιδείας, Έρευνας και Θρησκευμάτων. 

6. Την αριθ. 216772/Ζ1/8-12-2017 υπουργική απόφα¬ 
ση (ΦΕΚ Β'4334/12-12-2017) με τίτλο «Τρόπος κατάρτι¬ 
σης του αναλυτικού προϋπολογισμού λειτουργίας και 


της έκθεσης βιωσιμότητας των προγραμμάτων μετα¬ 
πτυχιακών σπουδών». 

7. Την αριθ. 113857/Β'/(ΦΕΚ 2062/2014 τ. Β') υπουρ¬ 
γική απόφαση. 

8. Την αριθ. 26407/Ζ1/15-2-2018 εγκύκλιο του Υπουρ¬ 
γείου Παιδείας, Έρευνας και Θρησκευμάτων. 

9. Το αριθ. πρωτ. 45070/Ζ1/19-3-2018 έγγραφο του 
Γενικού Γραμματέα του Υπουργείου Παιδείας, Έρευνας 
και Θρησκευμάτων. 

10. Τις διατάξεις του ν. 4009/2011 (ΦΕΚ Α' 195) όπως 
τροποποιήθηκαν και ισχύουν. 

11. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83) όπως τροποποι¬ 
ήθηκαν και ισχύουν. 

12. Τις διατάξεις του ν. 3374/2005 (ΦΕΚ Α' 189/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων- Παράρτημα Διπλώματος», όπως τροποποιήθηκε 
και ισχύει. 

13. Τις διατάξεις του άρθρου 90 Κώδικα νομοθεσίας για 
την Κυβέρνηση και τα Κυβερνητικά Όργανα» που κυρώ¬ 
θηκε με το άρθρο 1 ο του π.δ. 63/2006 (Φ.Ε.Κ. 98, τ. Α'). 

14. Την αριθ. 153072/Β7/18-10-2013 (ΦΕΚ 2746, τ. Β') 
υπουργική απόφαση «Αντικατάσταση της αριθ. 51377/ 
Β710-7-2013 (ΦΕΚ 1018 τ. Β724-7-2003 υπουργική 
απόφαση που αφορά στο Πρόγραμμα Μεταπτυχιακών 
Σπουδών με τίτλο "Πληροφορική" του πρώην τμήματος 
Πληροφορικής της Σχολής Θετικών Επιστημών του Πα- 

νεπιστημίου Ιωαννίνων και νυν τμήματος Μηχανικών 
Ηλεκτρονικών Υπολογιστών και Πληροφορικής - Ανα¬ 
μόρφωση του Προγράμματος». 

15. Τις διατάξειςτου άρθρου 27 του ν. 4452/2017 (ΦΕΚ 
17,τ. Α') με τίτλο «Ίδρυση Πολυτεχνικής Σχολής στο Πα¬ 
νεπιστήμιο Ιωαννίνων - Μετονομασία Σχολής στο Πανε¬ 
πιστήμιο Κρήτης», όπως τροποποιήθηκε με το άρθρο 75 
του ν. 4485/2017 (ΦΕΚ 114, τ. Α') με τίτλο «Επιμέρους 
θέματα Σχολών και τμημάτων των Α.Ε.Ι.». 

16. Το έγγραφο της Α.Δ.Ι.Π. από το οποίο προκύπτει 
ότι έχει ολοκληρωθεί η Εξωτερική Αξιολόγηση του τμή¬ 
ματος Μηχανικών Ηλεκτρονικών Υπολογιστών και Πλη¬ 
ροφορικής του Πανεπιστημίου Ιωαννίνων. 

17. Την απόφαση της Συνέλευσης τμήματος Μηχα¬ 
νικών Ηλεκτρονικών Υπολογιστών και Πληροφορικής 
της Πολυτεχνικής Σχολής του Πανεπιστημίου Ιωαννίνων 
(συν. αριθμ. 382/28-3-2018) στην οποία εγκρίθηκαν η 
επανίδρυση του Προγράμματος Μεταπτυχιακών Σπου¬ 
δών (Π.Μ.Σ.) του Τμήματος Μηχανικών Ηλεκτρονικών 
Υπολογιστών και Πληροφορικής της Πολυτεχνικής Σχο- 
λήςτου Πανεπιστημίου Ιωαννίνων με νέο τίτλο «Μηχανι¬ 
κή Δεδομένων και Υπολογιστικών Συστημάτων» καθώς 
και ο Κανονισμός Λειτουργίας του εν λόγω προγράμμα¬ 
τος (Π.Μ.Σ.). 

18. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Α. Αντικαθιστούμε την αριθ. 153072/Β /18-10-2013 
(ΦΕΚ 2746,τ. Β') υπουργική απόφαση και επανιδρύουμε 
το υφιστάμενο Πρόγραμμα Μεταπτυχιακών Σπουδών 
(Π.Μ.Σ.) του τμήματος Μηχανικών Ηλεκτρονικών Υπο¬ 
λογιστών και Πληροφορικής της Πολυτεχνικής Σχολής 
του Πανεπιστημίου Ιωαννίνων με νέο τίτλο «Μηχανική 
Δεδομένων και Υπολογιστικών Συστημάτων» ως εξής: 

Άρθρο 1 

Γενικές Διατάξεις 

Το τμήμα Μηχανικών Η/Υ και Πληροφορικής της 
Πολυτεχνικής Σχολής του Πανεπιστημίου Ιωαννίνων 
θα λειτουργήσει από το ακαδημαϊκό έτος 2018-2019 
αναμορφωμένο Πρόγραμμα Μεταπτυχιακών Σπουδών 
(Π.Μ.Σ.) με τίτλο «Μηχανική Δεδομένων και Υπολογιστι¬ 
κών Συστημάτων», σύμφωνα με τις διατάξεις του ν. 4485/ 
2017 (ΦΕΚ 114, τ.Α') και της παρούσας απόφασης. 

Άρθρο 2 

Γνωστικό αντικείμενο - Σκοπός 

Το Π.Μ.Σ. έχει ως αντικείμενο τη Μηχανική των Δε¬ 
δομένων και τη Μηχανική των Υπολογιστικών Συστη¬ 
μάτων, θέματα τα οποία βρίσκονται στο επίκεντρο της 
επιστήμης του Μηχανικού Η/Υ και Πληροφορικής, κα¬ 
λύπτοντας τόσο το θεωρητικό όσο και το τεχνολογικό 
μέρος της. Σκοπός του προγράμματος είναι η κατάρτιση 
επιστημόνων μηχανικών με εξειδικευμένες γνώσεις ώστε 
να αποκτήσουν πρόσθετες ικανότητες εφαρμογής σύγ¬ 
χρονων τεχνολογιών Ηλεκτρονικών Υπολογιστών και 
Πληροφορικής στον επαγγελματικό τους χώρο και να 
καταστούν ανταγωνιστικότεροι σε αυτόν. 


Άρθρο 3 

Μεταπτυχιακοί τίτλοι - Ειδικεύσεις 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Μηχανική Δεδομένων και Υπολογιστικών 
Συστημάτων» με τις εξής ειδικεύσεις: 

1. Επιστήμη και Μηχανική Δεδομένων 

2. Προηγμένα Υπολογιστικά Συστήματα. 

Άρθρο 4 

Κατηγορίες πτυχιούχων 

Στο πρόγραμμα γίνονται δεκτοί διπλωματούχοι τμη¬ 
μάτων Πολυτεχνικών Σχολών, πτυχιούχοι τμημάτων Πλη¬ 
ροφορικής, Σχολών Θετικών Επιστημών, Σχολών Επιστή¬ 
μης καιΤεχνολογίας, καθώς και Οικονομικών Επιστημών 
των Πανεπιστημίων της ημεδαπής ή των αντίστοιχων 
τμημάτων της αλλοδαπής, Ανώτατων Στρατιωτικών 
Σχολών Θετικής Κατεύθυνσης ισότιμων προς τα Πανε¬ 
πιστήμια, καθώς και τμημάτων Μηχανικών Πληροφορι- 
κήςΤΕ, Ηλεκτρονικών ΜηχανικώνΤΕ και Ηλεκτρολόγων 
Μηχανικών ΤΕ. 

Άρθρο 5 

Χρονική διάρκεια φοίτησης 

Η χρονική διάρκεια φοίτησης για την απονομή του 
Δ.Μ.Σ. ορίζεται σε τρία (3) διδακτικά εξάμηνα. 

Άρθρο 6 

Γλώσσα διδασκαλίας και συγγραφής μεταπτυχια¬ 
κής διπλωματικής εργασίας 

Η κύρια γλώσσα διδασκαλίας είναι η Ελληνική. Είναι 
όμως δυνατή η διδασκαλία μεταπτυχιακών μαθημάτων 
στην Αγγλική γλώσσα. Η συγγραφή της μεταπτυχιακής 
διπλωματικής εργασίας μπορεί να γίνει είτε στην Ελλη¬ 
νική είτε στην Αγγλική γλώσσα. 

Άρθρο 7 

Αριθμός μεταπτυχιακών φοιτητών 

Ο αριθμός των εισακτέων στο Π.Μ.Σ. ορίζεται στο ανώ¬ 
τατο όριο των σαράντα (40) ανά ακαδημαϊκό έτος. Για 
λόγους διασφάλισης της ποιότητας όλων των κύκλων 
σπουδών, το πλήθος των ενεργών μεταπτυχιακών φοι¬ 
τητών δεν μπορεί να υπερβαίνει ούτε το πενταπλάσιο 
του πλήθους των διδασκόντων ούτε το ένα τέταρτο (%) 
του πλήθους των προπτυχιακών φοιτητών. 

Άρθρο 8 

Μαθήματα και μεταπτυχιακή 

διπλωματική εργασία 

Τα μεταπτυχιακά μαθήματα εντάσσονται στις παρα¬ 
κάτω τέσσερις (4) ενότητες ανάλογα με την αντίστοιχη 
ειδίκευση. 

α) Ειδίκευση «Επιστήμη και Μηχανική Δεδομένων»: 
Τεχνολογίες Αλγορίθμων και Πληροφορίας (Ενότητα Α) 
και Ανάλυση και Επεξεργασία Δεδομένων (Ενότητα Δ). 

β) Ειδίκευση «Προηγμένα Υπολογιστικά Συστήματα»: 
Συστήματα Λογισμικού (Ενότητα Λ) και Συστήματα Υλι¬ 
κού (Ενότητα Υ). 

Τα μεταπτυχιακά μαθήματα χωρίζονται σε μαθήματα 
κορμού (ΜΚ), μαθήματα επιλογής (ΜΕ) και μαθήματα 
υποχρεωτικά (ΜΥ) και δίνονται στον παρακάτω κατάλογο. 

Κωδικός 

Τίτλος 

Ενότητα 

Τύπος 

ΕΘΤ5 

Α0 

Εισαγωγή στις Τεχνολογίες Αλγορίθμων 
και Πληροφορίας 

Α 

ΜΚ 

7 

Α1 

Αλγοριθμική θεωρία γραφημάτων 

Α 

ΜΕ 

7 

Α2 

Αλγόριθμοι επιστήμης δεδομένων 

Α 

ΜΕ 

7 

Α3 

Υπολογιστική πολυπλοκότητα 

Α 

ΜΕ 

7 

Α4 

Υπολογιστική γεωμετρία 

Α 

ΜΕ 

7 

Α5 

Μοντέλα και αλγόριθμοι παράλληλου υπολογισμού 

Α 

ΜΕ 

7 

Α6 

Αλγοριθμική θεωρία παιγνίων 

Α 

ΜΕ 

7 

Α7 

Κρυπτογραφία και ασφάλεια πληροφορίας 

Α 

ΜΕ 

7 

Α8 

Θεωρία Πληροφορίας και Κωδικών 

Α 

ΜΕ 

7 

ΔΟ 

Εισαγωγή στην Ανάλυση και Επεξεργασία Δεδομένων 

Δ 

ΜΚ 

7 

Δ1 

Μηχανική μάθηση 

Δ 

ΜΕ 

7 

Δ2 

Εξόρυξη δεδομένων 

Δ 

ΜΕ 

7 

Δ3 

Βελτιστοποίηση 

Δ 

ΜΕ 

7 

Δ4 

Επεξεργασία και συμπίεση βίντεο 

Δ 

ΜΕ 

7 

Δ5 

Υπολογιστική όραση 

Δ 

ΜΕ 

7 

Δ6 

Διαδικτυακά κοινωνικά δίκτυα και μέσα 

Δ 

ΜΕ 

7 

Δ7 

Διαχείριση μη παραδοσιακών δεδομένων 

Δ 

ΜΕ 

7 

Δ8 

Ανάλυση και επεξεργασία βιοϊατρικών δεδομένων 

Δ 

ΜΕ 

7 

ΛΟ 

Εισαγωγή στα Συστήματα Λογισμικού 

Λ 

ΜΚ 

7 

Λ1 

Εξέλιξη λογισμικού και δεδομένων 

Λ 

ΜΕ 

7 

Λ2 

Αποθήκες δεδομένων 

Λ 

ΜΕ 

7 

Λ3 

Συστήματα υπολογιστικής νέφους 

Λ 

ΜΕ 

7 

Λ4 

Ασφάλεια υπολογιστικών συστημάτων 

Λ 

ΜΕ 

7 

Λ5 

Κινητά και ασύρματα δίκτυα 

Λ 

ΜΕ 

7 

Λ6 

Κατανεμημένα συστήματα 

Λ 

ΜΕ 

7 

Λ7 

Γραφικά υπολογιστών και ανάπτυξη παιχνιδιών 

Λ 

ΜΕ 

7 

Λ8 

Συστήματα και λογισμικό υψηλών επιδόσεων 

Λ 

ΜΕ 

7 

ΥΟ 

Εισαγωγή στα Συστήματα Υλικού 

Υ 

ΜΚ 

7 

ΥΊ 

Σύγχρονη αρχιτεκτονική υπολογιστών 

Υ 

ΜΕ 

7 

Υ2 

Αξιόπιστα ολοκληρωμένα συστήματα 

Υ 

ΜΕ 

7 

Υ3 

Ολοκληρωμένα συστήματα τριών διαστάσεων 

Υ 

ΜΕ 

7 

Υ4 

Ενσωματωμένα συστήματα και εφαρμογές ΙοΤ 

Υ 

ΜΕ 

7 

Υ5 

Ρομποτικά συστήματα 

Υ 

ΜΕ 

7 

Υ6 

Προηγμένες αρχιτεκτονικές δικτύων 

Υ 

ΜΕ 

7 

XI 

Κατ’ επίβλεψη μελέτη 

- 

ΜΕ 

7 

Χ2 

Ειδικά θέματα 

Α/Δ/Λ/ 

ΜΕ 

7 

Χ3 

Διδακτική πρακτική 1 

- 

ΜΥ 

3 

Χ4 

Διδακτική πρακτική II 

- 

ΜΥ 

3 

Χ5 

Σεμινάριο 1 

- 

ΜΥ 

2,5 

Χ6 

Σεμινάριο II 

- 

ΜΥ 

2,5 

Χ7 

Ερευνητική μεθοδολογία 

- 

ΜΕ 

3,5 

Χ8 

Θερινό σχολείο 

- 

ΜΕ 

3,5 

Χ9 

Πρακτική άσκηση 

- 

ΜΕ 

3,5 

Για την απονομή του Μ.Δ.Ε. απαιτείται η υποχρεωτική 
παρακολούθηση και επιτυχής εξέταση σε μαθήματα με 
συνολικό φόρτο εξήντα (60) πιστωτικών μονάδων ΕΈΤ5, 
με τις εξής προϋποθέσεις: α) τέσσερα (4) υποχρεωτικά 
μαθήματα (ΜΥ) β) τουλάχιστον δύο (2) και το πολύ τρία 
(3) μαθήματα κορμού (ΜΚ) έτσι ώστε να καλύπτουν και 
τιςδύοειδικεύσειςτου Π.Μ.Σ. γ) τουλάχιστον δύο (2) μα¬ 
θήματα επιλογής (ΜΕ) που ανήκουν στην ειδίκευση που 
έχει επιλέξει ο φοιτητής και δ) τουλάχιστον ένα (1) μά¬ 
θημα επιλογής (ΜΕ) πρέπει να ανήκει στην προτιμώμε- 
νη ενότητα της ειδίκευσης, στην οποία εντάσσεται και 
το αντικείμενο της Μεταπτυχιακής Διπλωματικής Εργα¬ 
σίας (Μ.Δ.Ε.) που θα εκπονήσει ο φοιτητής. 

Τα μαθήματα κατανέμονται στα δύο πρώτα εξάμηνα 
(Α' και Β') ενώ στο τρίτο εξάμηνο (Γ') εκπονείται η Μ.Δ.Ε., 
η οποία πιστώνεται με τριάντα (30) μονάδες Ε0Τ5. Το 
σύνολο των πιστωτικών μονάδων Ε(ΙΤ5 που απαιτούνται 
για την απονομή του Δ.Μ.Σ. είναι ενενήντα (90). 


Ενδεικτικό πρόγραμμα μαθημάτων: 
Α'Εξάμηνο 


Μαθήματα 

Ε0Τ5 

ανά μάθημα 

Ένα (1) μάθημα κορμού (ΜΚ) 

7 

Δύο (2) μαθήματα επιλογής (ΜΕ) 

7 

Ένα(1 )εκ των Χ7, Χ8, Χ9 

3,5 

Χ3 

3 

Χ5 

2,5 

ΣΥΝΟΔΟ 

30 


Β'Εξάμηνο 


Μαθήματα 

ΕΈΤ5 ανά μάθημα 

Ένα (1) μάθημα κορμού 
(ΜΚ) 

7 

Δύο (2) μαθήματα επιλο¬ 
γής (ΜΕ) 

7 

Ένα( 1 )εκ των Χ7, Χ8, Χ9 

3,5 

Χ4 

3 

Χ6 

2,5 

ΣΥΝΟΔΟ 

30 


Γ' Εξάμηνο 


Εκπόνηση και συγγραφή Μεταπτυχιακής 
Διπλωματικής Εργασίας 


30 ΕΈΤ5 


Άρθρο 9 
Προσωπικό 

Για την υλοποίηση Π.Μ.Σ. θα απασχοληθούν μέλη ΔΕΠ 
του τμήματος Μηχανικών Ηλεκτρονικών Υπολογιστών 
και Πληροφορικής του Πανεπιστημίου Ιωαννίνων καθώς 
και μέλη ΔΕΠ άλλων τμημάτων του ίδιου Πανεπιστημίου, 
Πανεπιστημίων της ημεδαπής και αλλοδαπής. Επίσης, 
στο Π.Μ.Σ. μπορούν να απασχοληθούν κατηγορίες δι¬ 
δασκόντων σύμφωνα με τις διατάξεις του αρ. 36 του 
ν. 4485/2017. 


Άρθρο 10 

Υλικοτεχνική υποδομή 

Για τις ανάγκες του Π.Μ.Σ. θα χρησιμοποιηθεί η υπάρ- 
χουσα υλικοτεχνική υποδομή του τμήματος Μηχανικών 
Η/Υ και Πληροφορικής η οποία μεταξύ άλλων περιλαμ¬ 
βάνει: τέσσερις (4) γενικές αίθουσες διδασκαλίας, τρεις 
(3) επιπλέον αίθουσες διδασκαλίας αποκλειστικά για τη 
διδασκαλία μεταπτυχιακών μαθημάτων, αίθουσα σεμι¬ 
ναρίων, αναγνωστήριο, εργαστήρια υπολογιστών, 20 
μεγάλες αίθουσες γραφείων μεταπτυχιακών φοιτητών 
(μέχρι επτά θέσεις εργασίας ανά αίθουσα), εργαστή¬ 
ριο μεταπτυχιακών φοιτητών με 9 σταθμούς εργασίας. 
Επιπλέον διαθέτει ειδικό εξοπλισμό για διδασκαλία και 
έρευνα σε ρομποτική, γραφικά, υπολογιστική πλέγματος, 
παράλληλη επεξεργασία και συστήματα υπολογιστών. 

Άρθρο 11 

Κόστος λειτουργίας 

Το ετήσιο κόστος λειτουργίας του προγράμματος 
ανέρχεται σε 59.000 € και αναλύεται ως εξής: 


Κατηγορία δαπάνης 

Ετήσιο κόστος 
(€) 

Δαπάνες εξοπλισμού και δαπάνες 
υλικού 

22.200 

Δαπάνες χορήγησης υποτροφιών 
σε μεταπτυχιακούς φοιτητές 

28.800 

Δαπάνες αναλώσιμων 

2.000 

Δαπάνες μετακινήσεων διδασκόντων 
του Π.Μ.Σ. 

2.000 

Δαπάνες μετακινήσεων φοιτητών του 
Π.Μ.Σ. για εκπαιδευτικούς σκοπούς 

2.000 

Άοιπές δαπάνες, όπως ιδίως έξοδα 
δημοσιότητας-προβολής, αγοράς 
εκπαιδευτικού υλικού, οργάνωσης 
συνεδρίου, δαπάνες εργασιών πεδίου 

2.000 

ΣΥΝΟΔΟ 

59.000 


Το Π.Μ.Σ. λειτουργεί χωρίς τέλη φοίτησης. Μέρος του 
κόστους θα καλυφθεί από τον προϋπολογισμό και τον 
Ε.Α.Κ.Ε. του Ιδρύματος ενώ το υπόλοιπο θα καλυφθεί 
από δωρεές, παροχές, κληροδοτήματα και κάθε είδους 
χορηγίες και από πόρους από ερευνητικά προγράμματα. 

Άρθρο 12 

Χρονική διάρκεια 

Το Π.Μ.Σ. θα λειτουργήσει σύμφωνα με τον ν. 4485/ 
2017 (ΦΕΚ114τ. Α') με πενταετή διάρκεια, δηλαδή μέχρι 
και το ακαδημαϊκό έτος 2022-2023. Εφόσον στο τέλος 
της πενταετίας η αξιολόγηση του προγράμματος βάσει 
του άρθρου 44 του ν. 4485/2017 (ΦΕΚ 114 τ. Α') είναι 
θετική, θα λειτουργήσει για μία ακόμα πενταετία. 

Άρθρο 13 

Μεταβατικές διατάξεις 

Οι φοιτητές που έχουν εισαχθεί στο Π.Μ.Σ. «Πληροφο¬ 
ρική» του τμήματος μέχρι και το εαρινό εξάμηνο 2017- 

2018, συνεχίζουν και ολοκληρώνουν το πρόγραμμα, 
σύμφωνα με τις ισχύουσες διατάξεις, έως την έναρξη 
ισχύος του ν. 4485/2017, και τον τότε ισχύοντα κανονι¬ 
σμό μεταπτυχιακών σπουδών. 

Οποιοδήποτε ζήτημα δεν καλύπτεται από την σχετι¬ 
κή νομοθεσία ή τον οικείο Κανονισμό Μεταπτυχιακών 
Σπουδών, θα αντιμετωπιστεί με αποφάσεις των αρμο¬ 
δίων οργάνων. 

Β. ΚΑΝΟΝΙΣΜΟΣ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ 
ΣΠΟΥΔΩΝ 

«Μηχανική Δεδομένων και Υπολογιστικών Συστημά¬ 
των» του τμήματος Μηχανικών Η/Υ και Πληροφορικής 
της Πολυτεχνικής Σχολής του Πανεπιστημίου Ιωαννίνων 

Άρθρο 1. 

Γενικές Διατάξεις 

Το τμήμα Μηχανικών Η/Υ και Πληροφορικής της 
Πολυτεχνικής Σχολής του Πανεπιστημίου Ιωαννίνων 
θα λειτουργήσει από το ακαδημαϊκό έτος 2018-2019 
αναμορφωμένο Πρόγραμμα Μεταπτυχιακών Σπουδών 
(Π.Μ.Σ.) με τίτλο «Μηχανική Δεδομένων και Υπολογι¬ 
στικών Συστημάτων», σύμφωνα με τις διατάξεις του 
ν. 4485/2017, όπως τροποποιήθηκε με τον ν. 4521/2018, 
και της παρούσας απόφασης. 

Άρθρο 2 

Γνωστικό αντικείμενο - Σκοπός 

Το Π.Μ.Σ. έχει ως αντικείμενο τη Μηχανική των Δε¬ 
δομένων και τη Μηχανική των Υπολογιστικών Συστη¬ 
μάτων, θέματα τα οποία βρίσκονται στο επίκεντρο της 
επιστήμης του Μηχανικού Η/Υ και Πληροφορικής, κα¬ 
λύπτοντας τόσο το θεωρητικό όσο και το τεχνολογικό 
μέρος της. Σκοπός του προγράμματος είναι η κατάρτιση 
επιστημόνων μηχανικών με εξειδικευμένες γνώσεις ώστε 
να αποκτήσουν πρόσθετες ικανότητες εφαρμογής σύγ¬ 
χρονων τεχνολογιών Ηλεκτρονικών Υπολογιστών και 
Πληροφορικής στον επαγγελματικό τους χώρο και να 
καταστούν ανταγωνιστικότεροι σε αυτόν. 

Άρθρο 3 

Απονεμόμενοι τίτλοι - Ειδικεύσεις 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Μηχανική Δεδομένων και Υπολογιστικών 
Συστημάτων» με ειδίκευση είτε στην «Επιστήμη και Μη¬ 
χανική Δεδομένων» είτε σε «Προηγμένα Υπολογιστικά 
Συστήματα». 

ΤοΔ.Μ.Σ. εκδίδεται από τη Γραμματεία του τμήματος. 
Στο Δίπλωμα αναγράφονται η χρονολογία έκδοσης του 
Δ.Μ.Σ., ο τίτλος του Π.Μ.Σ. και η ειδίκευση, τα στοιχεία 
του μεταπτυχιακού φοιτητή και ο χαρακτηρισμός αξιο¬ 
λόγησης, ο οποίος προκύπτει από τον τελικό βαθμό του 
Δ.Μ.Σ. (βλ. Άρθρο 10.4) ως εξής: Καλώς (από 6 μέχρι και 
6,49), Λίαν Καλώς (από 6,50 έως 8,49), Άριστα (από 8,50 
έως 10). Στον απόφοιτο του Π.Μ.Σ. μπορεί να χορηγείται, 
πριν από την απονομή, βεβαίωση επιτυχούς παρακολού¬ 
θησης και περάτωσης του προγράμματος. 

Επιπλέον του Δ.Μ.Σ. χορηγείται Παράρτημα Διπλώμα¬ 
τος [Άρθρο 15 του ν. 3374/2005 και της Υ.Α. Φ5/89656/ 


Β3/13-8-2007 (ΦΕΚ 1466 τ.Β')], το οποίο είναι ένα επεξη¬ 
γηματικό έγγραφο που παρέχει πληροφορίες σχετικά με 
τη φύση, το επίπεδο, το γενικότερο πλαίσιο εκπαίδευσης, 
το περιεχόμενο και το καθεστώς των σπουδών, οι οποί¬ 
ες ολοκληρώθηκαν με επιτυχία και δεν υποκαθιστά τον 
επίσημο τίτλο σπουδών ή την αναλυτική βαθμολογία 
μαθημάτων που χορηγούν τα Ιδρύματα. 

Άρθρο 4 

Όργανα διοίκησης του Π.Μ.Σ. 

Αρμόδια όργανα για την οργάνωση και λειτουργία 
του Π.Μ.Σ., με τα καθήκοντα και τις αρμοδιότητες που 
ορίζονται στο Άρθρο 31 του ν. 4485/2017, είναι τα εξής: 

α) Η Σύγκλητος του Ιδρύματος. 

β) Η Συνέλευση του Τμήματος. 

γ) Η Συντονιστική Επιτροπή (Σ.Ε.) του Π.Μ.Σ. 

δ) Η Επιτροπή Μεταπτυχιακών Σπουδών του Ιδρύμα¬ 
τος. 

ε) Ο Διευθυντής του Π.Μ.Σ. 

Ο Διευθυντής του Π.Μ.Σ. είναι μέλος της Σ.Ε. και ορίζε¬ 
ται μαζί με τον Αναπληρωτή του από τη Συνέλευση του 
τμήματος για διετή θητεία σύμφωνα με τις προϋποθέσεις 
του άρθρ. 31, παρ. 8 του ν. 4485/2017. Δεν μπορεί να έχει 
περισσότερες από δύο (2) συνεχόμενες θητείες και δεν 
δικαιούται επιπλέον αμοιβή για το διοικητικό του έργο. 

Άρθρο 5 

Εισαγωγή φοιτητών στο Π.Μ.Σ. 

Το τμήμα προκηρύσσει θέσεις μεταπτυχιακών φοι¬ 
τητών δύο φορές ανά ακαδημαϊκό έτος, με προθεσμί¬ 
ες υποβολής αιτήσεων τις αρχές Μάίου και Νοεμβρίου 
κάθε έτους. Η διαδικασία επιλογής ολοκληρώνεται ως τα 
μέσα Μάίου και Νοεμβρίου, αντίστοιχα.Τα αποτελέσμα¬ 
τα ανακοινώνονται έως το τέλος Μάίου και Νοεμβρίου, 
αντίστοιχα. 

Στο πρόγραμμα γίνονται δεκτοί διπλωματούχοι τμημά¬ 
των Πολυτεχνικών Σχολών, πτυχιούχοι τμημάτων Πληρο¬ 
φορικής, Σχολών Θετικών Επιστημών, Σχολών Επιστήμης 
και Τεχνολογίας, καθώς και Οικονομικών Επιστημών των 
Πανεπιστημίων της ημεδαπής ή των αντίστοιχων τμημά¬ 
των της αλλοδαπής, Ανώτατων Στρατιωτικών Σχολών 
Θετικής Κατεύθυνσης ισότιμων προς τα Πανεπιστήμια, 
καθώς και τμημάτων Μηχανικών ΠληροφορικήςΤΕ, Ηλε¬ 
κτρονικών Μηχανικών ΤΕ και Ηλεκτρολόγων Μηχανι¬ 
κών ΤΕ. Δικαίωμα αίτησης έχουν και οι τελειόφοιτοι των 
παραπάνω τμημάτων, οι οποίοι, εφόσον γίνουν δεκτοί, 
έχουν δικαίωμα εγγραφής στο Π.Μ.Σ. μόνο αν ολοκλη¬ 
ρώσουν τις σπουδές τους τον Σεπτέμβριο ή Φεβρουά¬ 
ριο, αντίστοιχα. 

Οι ενδιαφερόμενοι θα πρέπει να υποβάλουν στη Γραμ¬ 
ματεία του τμήματος τα παρακάτω δικαιολογητικά: 

1. Αίτηση υποψηφιότητας. 

2. Αντίγραφο διπλώματος ή πτυχίου (για τους διπλω¬ 
ματούχους ή πτυχιούχους). Τελειόφοιτοι μπορούν να 
συμμετάσχουν στη διαδικασία επιλογής, αλλά γίνονται 
δεκτοί μόνον εφόσον αποκτήσουν το δίπλωμα ή το πτυ¬ 
χίο τους στην εξεταστική περίοδο του Σεπτεμβρίου ή 
Φεβρουάριου, αντίστοιχα. 

3. Βεβαίωση αναγνώρισης ισοτιμίας πτυχίου από τον 
Δ.Ο.Α.Τ.Α.Π. (για αποφοίτους Α.Ε.Ι. του εξωτερικού). 

4. Αντίγραφο αναλυτικής βαθμολογίας όλων των ετών. 

5. Αποδεικτικό γνώσης της Αγγλικής γλώσσας επιπέ¬ 
δου τουλάχιστον Β2 (Καλή Γνώση). Όταν δεν υπάρχει 
αποδεικτικό, η γνώση πιστοποιείται με εξέταση, η οποία 
συνίσταται σε μετάφραση τεχνικού κειμένου στα Ελλη¬ 
νικά. 

6. Αναλυτικό βιογραφικό σημείωμα. 

7. Τουλάχιστον δύο (2) συστατικές επιστολές. 

8. Αποδεικτικά στοιχεία ερευνητικής δραστηριότητας 
(αν υπάρχει). 

9. Σύντομη έκθεση επιστημονικών και επαγγελματικών 
ενδιαφερόντων, στην οποία να αναφέρονται οι λόγοι για 
τους οποίους ο υποψήφιος ενδιαφέρεται για μεταπτυ¬ 
χιακές σπουδές. 

10. Κάθε άλλο στοιχείο που κατά τη γνώμη των υποψη¬ 
φίων θα συνέβαλε στην πληρέστερη αξιολόγηση τους. 

Οι μεταπτυχιακοί φοιτητές θα πρέπει να έχουν τις απαι- 
τούμενες βασικές γνώσεις στην επιστήμη των Μηχανι¬ 
κών Η/Υ και Πληροφορικής. Αν αυτό δεν συνάγεται από 
την αναλυτική βαθμολογία τους, μπορεί να απαιτηθεί 
κατά περίπτωση η επιτυχής παρακολούθηση μέχρι και 
πέντε (5) μαθημάτων του προπτυχιακού προγράμματος 
σπουδών του τμήματος. 

Η επιλογή των μεταπτυχιακών φοιτητών γίνεται με 
συνεκτίμηση των ακόλουθων κριτηρίων: 

• Γενική εικόνα και κατάρτιση του υποψηφίου σε βα¬ 
σικούς τομείς της επιστήμης των 

Μηχανικών Η/Υ και Πληροφορικής, η οποία αξιο¬ 
λογείται σε συνέντευξη στην οποία καλούνται όλοι οι 
υποψήφιοι. 

• Γενικός βαθμός πτυχίου ή διπλώματος. 

• Βαθμολογία σε προπτυχιακά μαθήματα σχετικά με 
το Π.Μ.Σ. και επίδοση στη διπλωματική εργασία, όπου 
αυτή προβλέπεται στο προπτυχιακό επίπεδο. 

• Συστατικές επιστολές για τον υποψήφιο. 

• Ερευνητική δραστηριότητα του υποψηφίου (εφόσον 
υπάρχει). 

• Οποιοδήποτε άλλο στοιχείο σχετικό με τα προσόντα 
του υποψηφίου που αποδεικνύεται από τα δικαιολογη- 
τικά που κατέθεσε. 

Υπότροφοι του Ι.Κ.Υ. για μεταπτυχιακές σπουδές γί¬ 
νονται δεκτοί στο Π.Μ.Σ. κατά προτεραιότητα εφόσον 
πληρούν τα τυπικά προσόντα. 

Διπλωματούχοι τμημάτων Μηχανικών Ηλεκτρονικών 
Υπολογιστών και Πληροφορικής (ή συναφούς αντικειμέ¬ 
νου) ή πτυχιούχοι τμημάτων Πληροφορικής (ή Επιστή¬ 
μης Υπολογιστών) με βαθμό πτυχίου τουλάχιστον οκτώ 
και μισό (8,5) γίνονται δεκτοί κατά προτεραιότητα στο 
Π.Μ.Σ., εφόσον πληρούν τα τυπικά προσόντα. 

Οι υποψήφιοι καλούνται από το τμήμα σε προφορική 
συνέντευξη-εξέταση που διενεργείται από πενταμελή 
εξεταστική επιτροπή, η οποία ορίζεται από τη Συνέλευση 
του τμήματος ύστερα από εισήγηση της Σ.Ε. του Π.Μ.Σ.. 
Όλα τα μέλη της επιτροπής επιλέγονται κυκλικά από τα 
μέλη Δ.Ε.Π. του τμήματος και μόνο ένα μέλος μπορεί να 


συμμετέχει σε δύο διαδοχικές επιτροπές. Κανένα μέλος 
Δ.Ε.Π. δεν μπορεί να συμμετέχει σε τρεις συνεχόμενες 
επιτροπές. 

Για κάθε ακαδημαϊκό εξάμηνο ορίζεται εκ περιτροπής 
ένα (1) μέλος Δ.Ε.Π. του τμήματος, ως σύμβουλος για 
τους νέους μεταπτυχιακούς φοιτητές που εισήχθησαν 
στο Π.Μ.Σ. στο συγκεκριμένο εξάμηνο. Ο σύμβουλος και 
η Σ.Ε. έχουν την ευθύνη της παρακολούθησης και του 
ελέγχου της πορείας των σπουδών των συγκεκριμένων 
μεταπτυχιακών φοιτητών. 

Άρθρο 6 

Αριθμός μεταπτυχιακών φοιτητών 

Ο αριθμός των εισακτέων στο Π.Μ.Σ. ορίζεται στο ανώ¬ 
τατο όριο των σαράντα (40) ανά ακαδημαϊκό έτος. Για 
λόγους διασφάλισης της ποιότητας όλων των κύκλων 
σπουδών, το πλήθος των ενεργών μεταπτυχιακών φοι¬ 
τητών δεν μπορεί να υπερβαίνει ούτε το πενταπλάσιο 
του πλήθους των διδασκόντων ούτε το ένα τέταρτο (1/4) 
του πλήθους των προπτυχιακών φοιτητών. 

Άρθρο 7 

Χρονική διάρκεια μεταπτυχιακών σπουδών 

Η ελάχιστη διάρκεια κανονικής φοίτησης για την από¬ 
κτηση του Δ.Μ.Σ. είναι τρία (3) διδακτικά εξάμηνα και 
η μέγιστη διάρκεια κανονικής φοίτησης είναι πέντε (5) 
διδακτικά εξάμηνα, χωρίς δυνατότητα επιπλέον χρο¬ 
νικής παράτασης. Ο μέγιστος χρόνος αυξάνεται κατά 
ένα (1) εξάμηνο για τους μεταπτυχιακούς φοιτητές 
που υποχρεούνται να παρακολουθήσουν μαθήματα 
του προπτυχιακού προγράμματος. Σε εξαιρετικές περι¬ 
πτώσεις και κατόπιν αιτιολογημένης αίτησης, παρέχεται 
η δυνατότητα προσωρινής αναστολής των σπουδών, η 
οποία δεν μπορεί να υπερβαίνει τα δύο (2) εξάμηνα. Ο 
χρόνος αναστολής σπουδών δεν προσμετράται στην 
προβλεπόμενη ανώτατη διάρκεια κανονικής φοίτησης. 
Στο Π.Μ.Σ. δεν παρέχεται η δυνατότητα μερικής φοί¬ 
τησης. 

Άρθρο 8 

Μεταπτυχιακά μαθήματα 

Όλα τα μεταπτυχιακά μαθήματα είναι εξαμηνιαία 
και περιλαμβάνουν διδασκαλία τουλάχιστον δεκατρι¬ 
ών (13) εβδομάδων. Είναι δυνατή η διδασκαλία με¬ 
ταπτυχιακών μαθημάτων στην Αγγλική γλώσσα. Τα 
μεταπτυχιακά μαθήματα εντάσσονται στις παρακάτω 
τέσσερις (4) Ενότητες ανάλογα με την αντίστοιχη ει¬ 
δίκευση ως εξής: 

Ειδίκευση «Επιστήμη και Μηχανική Δεδομένων» 

• Ενότητα Α: Τεχνολογίες Αλγορίθμων και Πληροφο¬ 
ρίας 

■ Ενότητα Δ: Ανάλυση και Επεξεργασία Δεδομένων 
Ειδίκευση «Προηγμένα Υπολογιστικά Συστήματα» 

• Ενότητα Λ: Συστήματα Λογισμικού 

• Ενότητα Υ: Συστήματα Υλικού 

Τα μεταπτυχιακά μαθήματα χωρίζονται σε μαθήμα¬ 
τα κορμού (ΜΚ), μαθήματα επιλογής (ΜΕ) και μαθή¬ 
ματα υποχρεωτικά (ΜΥ) και δίνονται στον παρακάτω 
πίνακα. 

Κατάλογος μεταπτυχιακών μαθημάτων 


Κωδικός 

Τίτλος 

Ενότητα 

Τύπος 

ΕΘΤ5 

Α0 

Εισαγωγή στις Τεχνολογίες Αλγορίθμων και Πληροφορίας 

Α 

ΜΚ 

7 

Α1 

Αλγοριθμική θεωρία γραφημάτων 

Α 

ΜΕ 

7 

Α2 

Αλγόριθμοι επιστήμης δεδομένων 

Α 

ΜΕ 

7 

Α3 

Υπολογιστική πολυπλοκότητα 

Α 

ΜΕ 

7 

Α4 

Υπολογιστική γεωμετρία 

Α 

ΜΕ 

7 

Α5 

Μοντέλα και αλγόριθμοι παράλληλου υπολογισμού 

Α 

ΜΕ 

7 

Α6 

Αλγοριθμική θεωρία παιγνίων 

Α 

ΜΕ 

7 

Α7 

Κρυπτογραφία και ασφάλεια πληροφορίας 

Α 

ΜΕ 

7 

Α8 

Θεωρία Πληροφορίας και Κωδικών 

Α 

ΜΕ 

7 

ΔΟ 

Εισαγωγή στην Ανάλυση και Επεξεργασία Δεδομένων 

Δ 

ΜΚ 

7 

Δ1 

Μηχανική μάθηση 

Δ 

ΜΕ 

7 

Δ2 

Εξόρυξη δεδομένων 

Δ 

ΜΕ 

7 

Δ3 

Βελτιστοποίηση 

Δ 

ΜΕ 

7 

Δ4 

Επεξεργασία και συμπίεση βίντεο 

Δ 

ΜΕ 

7 

Δ5 

Υπολογιστική όραση 

Δ 

ΜΕ 

7 

Δ6 

Διαδικτυακά κοινωνικά δίκτυα και μέσα 

Δ 

ΜΕ 

7 

Δ7 

Διαχείριση μη παραδοσιακών δεδομένων 

Δ 

ΜΕ 

7 

Δ8 

Ανάλυση και επεξεργασία βιοϊατρικών δεδομένων 

Δ 

ΜΕ 

7 

Λ0 

Εισαγωγή στα Συστήματα Λογισμικού 

Λ 

ΜΚ 

7 

Λ1 

Εξέλιξη λογισμικού και δεδομένων 

Λ 

ΜΕ 

7 

Λ2 

Αποθήκες δεδομένων 

Λ 

ΜΕ 

7 

Λ3 

Συστήματα υπολογιστικής νέφους 

Λ 

ΜΕ 

7 

Λ4 

Ασφάλεια υπολογιστικών συστημάτων 

Λ 

ΜΕ 

7 

Λ5 

Κινητά και ασύρματα δίκτυα 

Λ 

ΜΕ 

7 

Λ6 

Κατανεμημένα συστήματα 

Λ 

ΜΕ 

7 

Λ7 

Γραφικά υπολογιστών και ανάπτυξη παιχνιδιών 

Λ 

ΜΕ 

7 

Λ8 

Συστήματα και λογισμικό υψηλών επιδόσεων 

Λ 

ΜΕ 

7 

Υ0 

Εισαγωγή στα Συστήματα Υλικού 

Υ 

ΜΚ 

7 

ΥΊ 

Σύγχρονη αρχιτεκτονική υπολογιστών 

Υ 

ΜΕ 

7 

Υ2 

Αξιόπιστα ολοκληρωμένα συστήματα 

Υ 

ΜΕ 

7 

Υ3 

Ολοκληρωμένα συστήματα τριών διαστάσεων 

Υ 

ΜΕ 

7 

Υ4 

Ενσωματωμένα συστήματα και εφαρμογές ΙοΤ 

Υ 

ΜΕ 

7 

Υ5 

Ρομποτικά συστήματα 

Υ 

ΜΕ 

7 

Υ6 

Προηγμένες αρχιτεκτονικές δικτύων 

Υ 

ΜΕ 

7 

XI 

Κατ' επίβλεψη μελέτη 

- 

ΜΕ 

7 

Χ2 

Ειδικά θέματα 

* 

ΜΕ 

7 

Χ3 

Διδακτική πρακτική 1 

- 

ΜΥ 

3 

Χ4 

Διδακτική πρακτική II 

- 

ΜΥ 

3 

Χ5 

Σεμινάριο 1 

- 

ΜΥ 

2,5 

Χ6 

Σεμινάριο II 

- 

ΜΥ 

2,5 

Χ7 

Ερευνητική μεθοδολογία 

- 

ΜΕ 

3,5 

Χ8 

Θερινό σχολείο 

- 

ΜΕ 

3,5 

Χ9 

Πρακτική άσκηση 

- 

ΜΕ 

3,5 

Σε κάθε ακαδημαϊκό εξάμηνο προσφέρεται ένα (1) μά¬ 
θημα κορμού (ΜΚ) από κάθε ειδίκευση. Σε κάθε ακαδη¬ 
μαϊκό έτος θα προσφέρονται κατ' ελάχιστον δύο (2) μα¬ 
θήματα επιλογής (ΜΕ) από κάθε ενότητα. 

Τα μαθήματα με κωδικό X (πλην του Χ2) δεν εντάσσο¬ 
νται σε καμία από τις τέσσερις ενότητες και οι πιστωτικές 
μονάδες ΕΘΤ5 που τους αναλογούν κατοχυρώνονται το 
πολύ μια φορά για κάθε μεταπτυχιακό φοιτητή. 

Το μάθημα XI («Κατ' επίβλεψη μελέτη») δύναται να 
προσφέρεται τόσο κατά τη διάρκεια του ακαδημαϊκού 
έτους όσο και κατά το χρονικό διάστημα από 1 Ιουλίου 
έως 20 Σεπτεμβρίου. Στο πλαίσιο του μαθήματος αυ¬ 
τού, ο μεταπτυχιακός φοιτητής θα πρέπει να εκπονήσει 
ανεξάρτητη μελέτη ή εργασία υπό την επίβλεψη ενός 
διδάσκοντα του τμήματος. Στο τέλος του μαθήματος 
κατατίθεται αναφορά και έκθεση πεπραγμένων στη Σ.Ε. 
του Π.Μ.Σ.. 

Το μάθημα Χ2 («Ειδικά θέματα») αφορά σε εξειδικευ- 
μένα θέματα που εντάσσονται στο γνωστικό αντικείμενο 
του Π.Μ.Σ. και δεν καλύπτονται από τον κατάλογο των 
μεταπτυχιακών μαθημάτων. Το μάθημα αυτό μπορεί 
να προσφέρεται μέχρι μία φορά σε κάθε ακαδημαϊκό 
έτος. Ανάλογα με την εκάστοτε ύλη του εντάσσεται σε 
μία από τις ενότητες με εισήγηση της Σ.Ε. και απόφαση 
της Συνέλευσης του τμήματος. 

Τα μαθήματα Χ3 και Χ4 («Διδακτική πρακτική Ι/ΙΙ») 
αφορούν στη συμμετοχή του μεταπτυχιακού φοιτητή 
στην εκπαίδευση των προπτυχιακών φοιτητών του τμή¬ 
ματος για τουλάχιστον δύο (2) ακαδημαϊκά εξάμηνα. 

Τα μαθήματα Χ5 και Χ6 («Σεμινάριο Ι/ΙΙ») αφορούν στη 
συμμετοχή του μεταπτυχιακού φοιτητή στα οργανωμένα 
σεμινάρια του τμήματος και απαιτούν την υποχρεωτική 
παρουσία του κατ' ελάχιστον σε 5 από αυτά ανά εξάμηνο. 

Το μάθημα Χ8 («Θερινό σχολείο»), όταν προσφέρεται 
από το τμήμα, θα ολοκληρώνεται σε είκοσι έξι (26) διδα¬ 
κτικές ώρες και θα διαρκεί τρεις (3) εβδομάδες εντός του 
Ιουλίου. Δίνεται επίσης η δυνατότητα παρακολούθησης 
Θερινού σχολείου σε θέματα συναφή με το Π.Μ.Σ. σε 
άλλο ίδρυμα της ημεδαπής ή της αλλοδαπής, μετά από 
έγκριση της Συνέλευσης του τμήματος. 

Άρθρο 9 

Υποχρεώσεις φοίτησης μεταπτυχιακών φοιτητών 

9.1. Εγγραφή εξαμήνου 

Κάθε μεταπτυχιακός φοιτητής πρέπει να εγγράφεται 
στο τμήμα σε κάθε εξάμηνο των σπουδών του. Κατά τις 
δύο (2) πρώτες εβδομάδες μαθημάτων του εξαμήνου, 
κάθε μεταπτυχιακός φοιτητής εγγράφεται δηλώνοντας 
τα μαθήματα κορμού και επιλογής που θα παρακολου¬ 
θήσει στο συγκεκριμένο εξάμηνο. Στο ίδιο χρονικό διά¬ 
στημα των δύο αυτών εβδομάδων, θα πρέπει να γίνεται 
και η έναρξη ή επαναδήλωση της μεταπτυχιακής διπλω¬ 
ματικής εργασίας, εφόσον ο φοιτητής πληροί τις προϋ¬ 
ποθέσεις του άρθρου 10 του παρόντος κανονισμού. Το 
συνολικό πλήθος των μαθημάτων κορμού και επιλογής 
στα οποία εγγράφεται ένας φοιτητής δεν μπορεί να είναι 
μεγαλύτερο των τεσσάρων (4) μαθημάτων ανά εξάμηνο. 

Κατά τη διάρκεια της έκτης (6ης) εβδομάδας των μα¬ 
θημάτων η Σ.Ε. μπορεί να επιτρέψει σε μεταπτυχιακό 


φοιτητή να παραιτηθεί, εφόσον το ζητήσει, από ένα (1) 
έκτων μαθημάτων που δήλωσε.Το μάθημα αυτό διαγρά¬ 
φεται οριστικά από την καρτέλα του φοιτητή. Όσοι έχουν 
δηλώσει κάποιο μάθημα και δεν έχουν παραιτηθεί από 
αυτό στο προκαθορισμένο χρονικό διάστημα, βαθμο¬ 
λογούνται υποχρεωτικά στο συγκεκριμένο μάθημα και 
τα αποτελέσματα αναφέρονται στην αναλυτική βαθμο¬ 
λογία που παρέχεται από τη Γραμματεία του τμήματος. 

9.2. Ελάχιστος φόρτος 

Σε κάθε εξάμηνο φοίτησης, εξαιρουμένων αυτών 
στα οποία εκπονεί μεταπτυχιακή διπλωματική εργασία 
ή πρακτική άσκηση (μάθημα Χ9), ο φοιτητής υποχρε- 
ούται να παρακολουθεί επιτυχώς κατ' ελάχιστον δύο (2) 
μαθήματα πέραν των υποχρεωτικών μαθημάτων (ΜΥ). 

9.3. Παρακολούθηση και εξέταση μαθημάτων 

Όλες οι υποχρεώσεις των μεταπτυχιακών φοιτητών 

για τα μεταπτυχιακά μαθήματα (παράδοση ασκήσεων, 
εργασιών κ.λπ.) πρέπει να εκπληρώνονται εντός της δι- 
άρκειαςτου εξαμήνου στο οποίο διδάσκεται το μάθημα 
και μέχρι τη λήξη των εξετάσεων. Εξετάσεις στα μεταπτυ¬ 
χιακά μαθήματα γίνονται μόνο μία φορά και σε χρονικό 
διάστημα δύο (2) εβδομάδων αμέσως μετά τη λήξη της 
διδασκαλίας των μαθημάτων. Η βαθμολογία στα μετα¬ 
πτυχιακά μαθήματα ανακοινώνεται το αργότερο μία (1) 
εβδομάδα μετά τις εξετάσεις. Ειδικά για τα μαθήματα 
του χειμερινού εξαμήνου, οι βαθμολογίες πρέπει οπωσ¬ 
δήποτε να ανακοινώνονται πριν από την έναρξη των 
μαθημάτων του εαρινού εξαμήνου. 

Η επίδοση των φοιτητών στα επιμέρους μαθήματα 
αξιολογείται στη βαθμολογική κλίμακα 0-10, βάσει των 
εργασιών, ασκήσεων εργαστηρίου, γραπτών και προ¬ 
φορικών εξετάσεων, ή συνδυασμού των παραπάνω, με 
συντελεστές βαρύτητας που ορίζει ο διδάσκων του μα¬ 
θήματος. Οι κανόνες των εξετάσεων και οι προϋποθέσεις 
επιτυχούς ολοκλήρωσης του μαθήματος γνωστοποιού¬ 
νται στους φοιτητές την πρώτη εβδομάδα διδασκαλίας 
του μαθήματος. 

Η συστηματική παρακολούθηση των μεταπτυχιακών 
μαθημάτων και η συμμετοχή των μεταπτυχιακών φοιτη¬ 
τών στις δραστηριότητες που αφορούν τα μαθήματα ή 
ορίζονται στον παρόντα κανονισμό, είναι υποχρεωτική. 
Ο τρόπος αναπλήρωσης μαθημάτων που δεν πραγμα¬ 
τοποιήθηκαν εντός του εξαμήνου καθορίζεται από τον 
διδάσκοντα σε συνεννόηση με τους μεταπτυχιακούς φοι¬ 
τητές και ανακοινώνεται εγκαίρως. Σε κάθε περίπτωση 
θα πρέπει να τηρούνται οι ημερομηνίες έναρξης και 
λήξης μαθημάτων όπως αυτές καθορίζονται στο πρό¬ 
γραμμα διδασκαλίας του αντίστοιχου εξαμήνου. 

Τα μαθήματα στα οποία αποτυγχάνει κάποιος μετα¬ 
πτυχιακός φοιτητής, δεν λαμβάνονται υπόψη για την 
απονομή του Δ.Μ.Σ.. Ζητήματα φοιτητών που για λόγους 
υγείας ή ανωτέρας βίας αδυνατούν να συμμετάσχουν 
στην εκπαιδευτική διαδικασία και να ανταποκριθούν στις 
υποχρεώσεις τους, αντιμετωπίζονται από τη Συνέλευση 
του τμήματος κατά περίπτωση. 

9.4. Αξιολόγηση μαθημάτων 

Στο τέλος κάθε εξαμήνου και σε ημερομηνίες που 
ανακοινώνονται από το τμήμα για κάθε μάθημα, διε- 
νεργείται εσωτερική αξιολόγηση των μαθημάτων και 

των διδασκόντων. Η διαδικασία αξιολόγησης ακολου¬ 
θεί τις διαδικασίες που προβλέπονται στο άρθρ. 44 του 
ν. 4485/2017 και περιλαμβάνει αξιολόγηση κάθε μαθή¬ 
ματος και κάθε διδάσκοντος από τους μεταπτυχιακούς 
φοιτητές με χρήση ερωτηματολογίου αναφορικά με το 
περιεχόμενο του μαθήματος, την ποιότητα διδασκαλίας 
και τον γενικό βαθμό ικανοποίησης των φοιτητών από 
αυτό. Στο πλαίσιο της αξιολόγησης, οι μεταπτυχιακοί 
φοιτητές έχουν επίσης τη δυνατότητα να προτείνουν 
τρόπους βελτίωσης της ποιότητας των μαθημάτων. 
Εκτός από την παραπάνω διαδικασία, ακολουθείται πι¬ 
στά και κάθε περαιτέρω μορφή εξωτερικής αξιολόγησης 
που προβλέπεται στην κείμενη νομοθεσία. 

Άρθρο 10 

Απονομή διπλώματος μεταπτυχιακών σπουδών 

10.1 Κατοχύρωση ειδίκευσης 

Το Δ.Μ.Σ. απονέμεται με ειδίκευση είτε στην Επιστήμη 
και Μηχανική Δεδομένων είτε σε Προηγμένα Υπολογιστι¬ 
κά Συστήματα. Η επιτυχής κατοχύρωση μίας ειδίκευσης 
προϋποθέτει όλα τα ακόλουθα: 

1. Επιτυχή εκπόνηση μεταπτυχιακής διπλωματικής 
εργασίας με αντικείμενο που εντάσσεται σε μία από τις 
δύο Ενότητες της ειδίκευσης, όπως αυτές ορίζονται στο 
άρθρο 8. 

2. Επιτυχή παρακολούθηση τουλάχιστον ενός (1) μα¬ 
θήματος επιλογής (ΜΕ) που ανήκει στην ίδια Ενότητα 
με αυτή της μεταπτυχιακής διπλωματικής εργασίας, με 
βαθμό τουλάχιστον επτά (7). 

3. Επιτυχή παρακολούθηση τουλάχιστον δύο (2) μα¬ 
θημάτων επιλογής (ΜΕ) της ειδίκευσης με βαθμό του¬ 
λάχιστον έξι (6). 

10.2 Προϋποθέσεις μαθημάτων 

Απαιτείται η επιτυχής παρακολούθηση μαθημάτων 
που συνολικά αντιστοιχούν σε 60 μονάδες Ε(ΙΤ5, με τέ¬ 
τοιο τρόπο ώστε να κατοχυρώνεται η ειδίκευση (όπως 
ορίζεται στο Άρθρο 10.1 του παρόντος κανονισμού) και 
να πληρούνται οι παρακάτω προϋποθέσεις: 

1. Γενική υποχρέωση (αφορά μαθήματα κορμού και 
επιλογής, 49 μονάδες Ε(ΙΤ5): 

ο Επιτυχής παρακολούθηση μαθημάτων κορμού (ΜΚ) 
και μαθημάτων επιλογής (ΜΕ) που αθροιστικά αντιστοι¬ 
χούν σε σαράντα εννέα (49) πιστωτικές μονάδες Ε(ΙΤ5. Η 
συνολική μέση βαθμολογία πρέπει να είναι τουλάχιστον 
έξι και μισό (6,5). 

ο Από τα μαθήματα που προσμετρώνται σε αυτές τις 
49 πιστωτικές μονάδες Ε(ΙΤ5, τουλάχιστον δύο (2) και το 
πολύ τρία (3) πρέπει να είναι μαθήματα κορμού (ΜΚ) έτσι 
ώστε να καλύπτουν και τις δύο ειδικεύσεις του Π.Μ.Σ.. 

2. Υποχρεωτικά μαθήματα (αφορά τα υποχρεωτικά 
μαθήματα ΜΥ, 11 μονάδες Ε(ΙΤ5): 

ο Στο πλαίσιο του μαθήματος Χ3 και Χ4 («Διδακτική 
πρακτική Ι/ΙΙ») απαιτείται η επιτυχημένη προσφορά επι¬ 
κουρικού έργου στην εκπαίδευση των προπτυχιακών 
φοιτητών του τμήματος για τουλάχιστον δύο (2) ακα¬ 
δημαϊκά εξάμηνα. Η επιτυχία σε κάθε ένα από τα εξά¬ 
μηνα διαπιστώνεται από έγγραφο του διδάσκοντα του 
εκάστοτε μαθήματος προς τη Συνέλευση του τμήματος 
σύμφωνα με το άρθρο 12 του παρόντος κανονισμού. 


ο Η επιτυχής παρακολούθηση των μαθημάτων Χ5 και 
Χ6 («Σεμινάριο Ι/ΙΙ») διαπιστώνεται από την παρουσία σε 
τουλάχιστον πέντε (5) από τα οργανωμένα σεμινάρια του 
τμήματος στο αντίστοιχο εξάμηνο. 

10.3 Εκπόνηση μεταπτυχιακής διπλωματικής εργασίας 

Η μεταπτυχιακή διπλωματική εργασία (Μ.Δ.Ε.) είναι 
είτε ερευνητικού είτε τεχνικού περιεχομένου και πρέπει 
να είναι πρωτότυπη σε επαρκή βαθμό ή να αποδεικνύ- 
ει τη γνώση σε βάθος ενός ειδικού θέματος. Η Μ.Δ.Ε. 
εκπονείται υπό την επίβλεψη ερευνητικού συμβούλου 
(μέλους Δ.Ε.Π. του τμήματος) και αντιστοιχεί σε τριάντα 
(30) μονάδες Ε(ΙΤ$. 

Δικαίωμα έναρξης εκπόνησης Μ.Δ.Ε. έχει κάθε φοι¬ 
τητής που έχει παρακολουθήσει επιτυχώς τουλάχιστον 
τέσσερα (4) μαθήματα της γενικής υποχρέωσης, με μέση 
βαθμολογία τουλάχιστον έξι και μισό (6,5). 

Ο ερευνητικός σύμβουλος ορίζεται από τη Συνέλευση 
του τμήματος ύστερα από πρόταση του ενδιαφερομένου 
προς τη Σ.Ε. του Π.Μ.Σ. 

Η εκπόνηση και η συγγραφή της Μ.Δ.Ε διαρκεί του¬ 
λάχιστον ένα (1) εξάμηνο. Κατά τη διάρκεια εκπόνησης 
της Μ.Δ.Ε, ο επιβλέπων υποχρεούται στο τέλος κάθε εξα¬ 
μήνου να αξιολογεί την πρόοδο του φοιτητή ως «Ικα¬ 
νοποιητική» ή «Μη Ικανοποιητική». Η αξιολόγηση αυτή 
αποτελεί προαπαιτούμενο για την εγγραφή του φοιτητή 
στο επόμενο εξάμηνο. 

Η συγγραφή της Μ.Δ.Ε. δύναται να γίνει είτε στην Ελλη¬ 
νική είτε στην Αγγλική γλώσσα. Στη δεύτερη περίπτωση, 
απαιτείται να συμπεριληφθεί εκτενής περίληψη και στην 
Ελληνική γλώσσα. Για τη συγγραφή της Μ.Δ.Ε. είναι υπο¬ 
χρεωτική η συμμόρφωση με τα πρότυπα μορφοποίησης 
που έχει ορίσει το τμήμα. 

Μετά την ολοκλήρωση της Μ.Δ.Ε, και με τη σύμφωνη 
γνώμη του ερευνητικού συμβούλου, ο φοιτητής αιτείται 
εξέτασης υποβάλλοντας τρία (3) αντίγραφα της εργασίας 
στη Σ.Ε.. Η Μ.Δ.Ε κρίνεται από τριμελή εξεταστική επι¬ 
τροπή αποτελούμενη από τον ερευνητικό σύμβουλο και 
δύο ακόμη μέλη Δ.Ε.Π. που ορίζονται από τη Συνέλευση 
του τμήματος, κατόπιν πρότασης του ερευνητικού συμ¬ 
βούλου και εισήγησης της Σ.Ε.. 

Πριν από τον ορισμό της εξεταστικής επιτροπής, διε- 
νεργείται έλεγχος εκ μέρους της Σ.Ε. προκειμένου να επι¬ 
βεβαιωθεί ότι ο μεταπτυχιακός φοιτητής έχει εκπληρώ¬ 
σει τις προϋποθέσεις των μαθημάτων. Μετά τον ορισμό 
της τριμελούς εξεταστικής επιτροπής, η Σ.Ε. διαβιβάζει 
στα μέλη της εξεταστικής επιτροπής τα αντίγραφα της 
μεταπτυχιακής εργασίας. 

Η τριμελής εξεταστική επιτροπή υποβάλλει εντός 
ενός (1) μήνα από τον ορισμό της, την εισήγησή της για 
έγκριση ή μη της Μ.Δ.Ε.. Σε περίπτωση θετικής εισήγη¬ 
σης διαβιβάζεται στη Σ.Ε. και η σχετική βαθμολογία. Στο 
χρονικό διάστημα που δίνεται στην τριμελή εξεταστική 
επιτροπή για να υποβάλει την εισήγησή της, ο μεταπτυ¬ 
χιακός φοιτητής παρουσιάζει σε ανοικτή διάλεξη στο 
τμήμα τα αποτελέσματα της εργασίας του. Η διάλεξη 
ανακοινώνεται στο τμήμα τουλάχιστον επτά (7) ημέρες 
πριν από τη διεξαγωγή της. Τέλος, η Σ.Ε. κοινοποιεί την 
εισήγηση στο τμήμα και στον φοιτητή. 

Σε περίπτωση μη έγκρισης της εργασίας ή μη κατάθε¬ 
σης της εισήγησης εντός του ενός (1) μήνα, η εξέταση 
θεωρείται ανεπιτυχής. Στον φοιτητή γνωστοποιούνται 
οι παρατηρήσεις της τριμελούς εξεταστικής επιτροπής 
επί της μεταπτυχιακής διπλωματικής εργασίας και παρέ¬ 
χεται η δυνατότητα για την εκ νέου υποβολή της προς 
δεύτερη και τελευταία κρίση, εφόσον δεν παραβιάζεται 
ο μέγιστος χρόνος φοίτησης. 

Σε περίπτωση θετικής κρίσης, ο φοιτητής οφείλει να 
ενσωματώσει στο κείμενο της Μ.Δ.Ε. πιθανές παρατη¬ 
ρήσεις της εξεταστικής επιτροπής και στη συνέχεια να 
υποβάλει προς τη Σ.Ε. τέσσερα (4) αντίγραφα της τελικής 
μορφής της Μ.Δ.Ε.. 

Η τελική μορφή της Μ.Δ.Ε. εγκρίνεται από τον επιβλέ- 
ποντα,τη Σ.Ε. και το αρμόδιο γραφείο του τμήματος που 
τηρεί το αρχείο μεταπτυχιακών διπλωματικών εργασιών. 
10.4 Βαθμός διπλώματος μεταπτυχιακών σπουδών 
Για τον υπολογισμό του βαθμού του Δ.Μ.Σ. χρησιμο¬ 
ποιείται ο σταθμισμένος μέσος βαθμόςτων μαθημάτων 
κορμού (ΜΚ) και επιλογής (ΜΕ) που καλύπτουν τη γενική 
υποχρέωση του Π.Μ.Σ. (άρθρο 10.2), καθώς και της με¬ 
ταπτυχιακής διπλωματικής εργασίας (Μ.Δ.Ε.). 

Η στάθμιση γίνεται με βάση τις πιστωτικές μονάδες 
ως εξής: ο βαθμός σε κάθε μάθημα πολλαπλασιάζεται 
με τις αντίστοιχες μονάδες Ε(ΙΤ5, και το άθροισμα των γι¬ 
νομένων διαιρείται δια του συνολικού πλήθους μονάδων 
Ε(ΓΓ5 των μαθημάτων της γενικής υποχρέωσης. Το απο¬ 
τέλεσμα αποτελεί τον μέσο βαθμό μαθημάτων. Ο τελικός 
βαθμός του Δ.Μ.Σ. δίνεται από τον παρακάτω τύπο και 
υπολογίζεται με στρογγύλευση στα 2 δεκαδικά ψηφία: 

(μέσος βαθμός μαθημάτων χ 0,67) + (βαθμός Μ.Δ.Ε 
χ 0,33) 

Άρθρο 11 

Υποτροφίες - Έμμισθες θέσεις 
Η χορήγηση υποτροφιών ή άλλων έμμισθων θέσεων, 
εφόσον είναι διαθέσιμες από κάποιες πηγές, γίνεται κατά 
προτεραιότητα σε υποψήφιους διδάκτορες και κατόπιν 
σε μεταπτυχιακούς φοιτητές, εκτός αν απαιτείται διαφο¬ 
ρετικά από την πηγή της χρηματοδότησης. Οι έμμισθες 
θέσεις που δίνονται για παροχή επικουρικού έργου, 
αφορούν σε επικουρικό έργο επιπλέον αυτού που απαι¬ 
τείται ως προϋπόθεση για την απονομή του Δ.Μ.Σ.. Τα 
απαιτούμενα δικαιολογητικά που πρέπει να συνοδεύουν 
τις αιτήσεις των μεταπτυχιακών φοιτητών καθορίζονται 
ανάλογα με την πηγή χρηματοδότησης. Ακολούθως ανα- 
φέρονται τα κριτήρια επιλογής για τους μεταπτυχιακούς 
φοιτητές. Επιπλέον, ισχύουν οι περιορισμοί που θέτει ο 
οργανισμός που παρέχει τις υποτροφίες. 

Σε μεταπτυχιακούς φοιτητές που έχουν περατώσει 
τουλάχιστον ένα (1) και όχι περισσότερα από τέσσερα (4) 
εξάμηνα σπουδών και είναι συνεπείς στις υποχρεώσεις 
τους προς το τμήμα, δίνονται υποτροφίες με κριτήριο 
την υψηλότερη βαθμολογία στα μαθήματα που έχουν 
επιλέξει και έχουν εξεταστεί επιτυχώς μέχρι τότε στο 
μεταπτυχιακό πρόγραμμα. 

Προκειμένου να διαπιστωθεί η υψηλότερη βαθμο¬ 
λογία, για κάθε φοιτητή υπολογίζεται ο κανόνι κόποι 
η μένος βαθμός εξαμήνου (Κ.Β.Ε.) στα μαθήματα που 
εξετάστηκε επιτυχώς σε ένα εξάμηνο, ως εξής: 


Κ.Β.Ε. = (μέσος όρος βαθμολογίας μαθημάτων εξαμή¬ 
νου) χ (συντελεστής δυσκολίας εξαμήνου) 

Ο συντελεστής δυσκολίας εξαμήνου είναι 0,8 αν ο φοι¬ 
τητής πέρασε 2 μεταπτυχιακά μαθήματα, 1,0 αν ο φοιτη¬ 
τής στο εξάμηνο αυτό πέρασε 3 μεταπτυχιακά μαθήματα 
και 1,2 αν ο φοιτητής πέρασε 4 μεταπτυχιακά μαθήματα. 

Για φοιτητές που έχουν συμπληρώσει ένα (1) εξάμηνο 
σπουδών, η υψηλότερη βαθμολογία είναι ο υψηλότερος 
Κ.Β.Ε.. Για φοιτητές που έχουν συμπληρώσει δύο (2) εξά¬ 
μηνα σπουδών, η υψηλότερη βαθμολογία είναι ο υψη¬ 
λότερος μέσος όρος των Κ.Β.Ε. των δύο εξαμήνων. Για 
φοιτητές που έχουν συμπληρώσει τρία (3) ή τέσσερα (4) 
εξάμηνα σπουδών, η υψηλότερη βαθμολογία ορίζεται 
ως ο απλός (μη κανονικοποιημένος) μέσος όρος βαθμο¬ 
λογίας που υπολογίζεται στα έξι (6) μαθήματα κορμού 
ή επιλογής (ΜΚ ή ΜΕ) με την υψηλότερη επίδοση. Σε 
περίπτωση ισοβαθμίας το κριτήριο επιλογής είναι ο βαθ¬ 
μός του βασικού (προπτυχιακού) πτυχίου ή διπλώματος. 

Άρθρο 12 

Παροχή εκπαιδευτικού έργου 

από μεταπτυχιακούς φοιτητές 

Οι μεταπτυχιακοί φοιτητές υποχρεούνται να συμμετέ¬ 
χουν στη διδασκαλία φροντιστηριακών ασκήσεων ή στο 
εργαστηριακό μέρος μαθημάτων του Προγράμματος 
Προπτυχιακών Σπουδών του τμήματος. Πέρα από αυτό 
το επικουρικό έργο, οι φοιτητές υποχρεούνται να συμμε¬ 
τέχουν και σε επιτηρήσεις γραπτών και εργαστηριακών 
εξετάσεων σε όλη τη διάρκεια φοίτησης τους στο Π.Μ.Σ.. 

Η ανάθεση του επικουρικού έργου γίνεται στην αρχή 
κάθε ακαδημαϊκού έτους με απόφαση της Συνέλευσης 
του τμήματος, ύστερα από κοινή πρόταση της Επιτροπής 
Π ροπτυχιακών Σπουδών και της Συντονιστικής Επιτρο¬ 
πής των προγραμμάτων μεταπτυχιακών και διδακτορι¬ 
κών σπουδών. 

Οι μεταπτυχιακοί φοιτητές οφείλουν κατά τα ακαδη¬ 
μαϊκά εξάμηνα στα οποία τους έχει ανατεθεί επικουρικό 
έργο να: 

• παρέχουν κατ' ελάχιστο έξι (6) ώρες εβδομαδιαίως 
επικουρικό έργο, κατά την κρίση του διδάσκοντα και σε 
ωράριο που εξυπηρετείτο μάθημα. 

• ζητούν την έγκριση του διδάσκοντα για τυχόν απου¬ 
σία τους από το τμήμα. 

Επίσης, οι μεταπτυχιακοί φοιτητέςτουτμήματος οφεί¬ 
λουν να συντηρούν και να παρακολουθούν το ηλεκτρο¬ 
νικό ταχυδρομείο που έχουν στην ηλεκτρονική διεύθυν¬ 
ση του τμήματος καθ' όλο το ακαδημαϊκό έτος. 

Το επικουρικό έργο κάθε μεταπτυχιακού φοιτητή αξιο¬ 
λογείται στο τέλος κάθε εξαμήνου από τους διδάσκοντες 
των μαθημάτων στα οποία παρείχε επικουρικό έργο. Ο 
διδάσκων χαρακτηρίζει την επίδοση του μεταπτυχιακού 
φοιτητή ως «Ικανοποιητική» ή «Μη Ικανοποιητική». 

Άρθρο 13 

Κώδικας δεοντολογίας μεταπτυχιακών φοιτητών 

Οι μεταπτυχιακοί φοιτητές οφείλουν να τηρούν τους 
βασικούς κανόνες της ακαδημαϊκής δεοντολογίας: 

• Δεν επιτρέπεται η λογοκλοπή με οποιονδήποτε 
τρόπο. 

• Δεν επιτρέπεται η χρήση κώδικα ή κειμένου που δι¬ 
ανέμεται δωρεάν χωρίς την αντίστοιχη αναφορά στο 
κείμενο της εργασίας. 

• Δεν επιτρέπεται η ανάθεση μέρους ή ολόκληρων των 
εργασιών (μεταπτυχιακών εργασιών, εργασιών μαθημά¬ 
των, διατριβών) σε τρίτους. 

• Δεν επιτρέπεται η ανάληψη εργασιών (εργασιών 
μαθημάτων, πτυχιακών εργασιών, προγραμματιστικών 
εργασιών) με ή χωρίς αμοιβή για φοιτητές του τμήματος. 

• Δεν επιτρέπεται η παροχή υποστηρικτικής διδασκα¬ 
λίας σε φοιτητές του τμήματος, πέραν αυτής που γίνεται 
στο πλαίσιο του επικουρικού έργου που έχει ανατεθεί 
από το τμήμα. 

Οποιαδήποτε συμπεριφορά που εμπίπτει στις παρα¬ 
πάνω περιπτώσεις θα έχει ως συνέπεια την αναστολή 
της φοιτητικής ιδιότητας για τουλάχιστον ένα εξάμηνο, 
ενώ σε περιπτώσεις σοβαρής παράβασης ή υποτροπής 
προβλέπεται η άμεση και οριστική απώλεια της φοιτη¬ 
τικής ιδιότητας του φοιτητή. 

Άρθρο 14 

Διαγραφή μεταπτυχιακών φοιτητών 

Ένας μεταπτυχιακός φοιτητής διαγράφεται από το 
Π.Μ.Σ. εφόσον συντρέχει τουλάχιστον ένας από τους 
κάτωθι λόγους: 

1. Δεν έχει εκπληρώσει τις απαραίτητες προϋποθέσεις 
για απονομή Δ.Μ.Σ. ενώ έχει συμπληρωθεί ο μέγιστος 
χρόνος κανονικής φοίτησης. 

2. Δεν έχει κάνει εγγραφή εξαμήνου (εξαιρούνται οι 
φοιτητές που έχουν λάβει αναστολή σπουδών). 


3. Δεν πληροί τις ελάχιστες απαιτήσεις φόρτου όπως 
προβλέπεται από το άρθρο 9.2 του παρόντος κανονι¬ 
σμού (εξαιρούνται τα εξάμηνα όπου ο φοιτητής έχει 
λάβει αναστολή σπουδών). 

4. Έχει αποδεδειγμένα παραβιάσει τον κώδικα δεο¬ 
ντολογίας. 

Σε κάθε περίπτωση, υπεύθυνη για την απόφαση δια¬ 
γραφής του μεταπτυχιακού φοιτητή είναι η Συνέλευση 
του τμήματος, η οποία αποφασίζει κατόπιν εισήγησης 
τηςΣ.Ε.του Π.Μ.Σ. 

Άρθρο 15 

Μεταβατικές διατάξεις 

Οι φοιτητές που έχουν εισαχθεί στο Π.Μ.Σ. «Πληροφο¬ 
ρική» του τμήματος μέχρι και το εαρινό εξάμηνο 2017- 
2018, συνεχίζουν και ολοκληρώνουν το πρόγραμμα, 
σύμφωνα με τις ισχύουσες διατάξεις, έως την έναρξη 
ισχύος του ν. 4485/2017, και τον τότε ισχύοντα κανονι¬ 
σμό μεταπτυχιακών σπουδών. 

Οποιοδήποτε ζήτημα δεν προβλέπεται από τη σχετι¬ 
κή νομοθεσία ή τον οικείο Κανονισμό Μεταπτυχιακών 
Σπουδών, θα αντιμετωπιστεί με αποφάσεις των αρμο¬ 
δίων οργάνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 4 Μάίου 2018 

Ο Πρύτανης 

ΓΕΩΡΓΙΟΣ ΚΑΨΑΆΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςτ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννβΙιπΐ35ΐθΓ.βΙ@θΐ.9ΐ' με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Π ρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θί.9·· 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι(.6ΐ@6ΐ.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΙΤ135ϊ6Γ.6ϊ@6ϊ.9Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ.Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9ΐ'3πιιτΐ3ΐθί3@θ1.9Γ 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























